ไฟไหม้โรงงานที่นอน แม้ศก.ไม่ดี เถ้าแก่ฮึดสู้สร้างใหม่เพื่อลูกน้อง 9 คน
เถ้าแก่โรงงานผลิตที่นอนย่านอ้อมน้อย ที่ถูกไฟไหม้วอดกว่า 10 ล้าน ยันต้องฮึดสู้แม้เศรษฐกิจจะไม่ดี เสียดายและเสียใจแต่ต้องไปต่อ คงต้องสร้างโรงงานใหม่ ยืนยันไม่ทิ้งลูกน้อง 9 คนที่อยู่กันมาหลายปีจากเหตุการณ์เพลิงไหม้โรงงานรับผลิตที่นอน ตั้งอยู่เลขที่ 84/35 หมู่ที่ 13 ซอยเพชรเกษม 91 ต.อ้อมน้อย อ.กระทุ่มแบน จ.สมุทรสาครซึ่งมีลักษณะเป็นตัวอาคารชั้นเดียว เนื้อที่ประมาณ 200 ตารางวา มีนายทรงศักดิ์ ซื่อตรง อายุ 47 ปี เป็นเจ้าของโรงงาน ค่าเสียหายกว่า 10 ล้านบาท เมื่อช่วงเช้ามืดที่ผ่านมานั้นความคืบหน้าต่อมาเมื่อเวลาประมาณ 09.00 น. ของวันที่ 8 มกราคม 2563 ที่บริเวณหน้าโรงงานทราบชื่อต่อมาคือ บริษัทเงินออม บิสิเนสกรุ๊ป จำกัด ก็พบว่ามีทั้งเจ้าของโรงงาน และคนงานอีก 9 คน มาเฝ้าดูสภาพโรงงานที่ถูกไฟไหม้จนวอดทั้งตัวอาคาร เครื่องจักร วัสดุอุปกรณ์ และสินค้าที่ผลิตเรียบร้อยเตรียมนำไปส่งลูกค้าในช่วงเย็นของวันนี้ด้วยความสลดหดหู่ใจนายทรงศักดิ์ ซื่อตรง เจ้าของโรงงาน กล่าวว่า หลังเพลิงสงบลงแล้ว ตนเองอาจจะรู้สึกเสียดายและเสียใจกับสิ่งที่เกิดขึ้น แต่ตนก็จะไม่ยอมแพ้แม้ในภาวะเศรษฐกิจไม่ดี ตนเองจะสู้ต่อเพื่อให้คนงานทั้ง 9 คน ที่ทำงานอยู่ด้วยกันมาหลายปีได้มีงานทำต่อไป ถึงแม้ว่าจะไม่มีประกันภัยก็ตาม แต่ทั้งนี้ก็ต้องรอให้ทางเจ้าหน้าที่ทุกฝ่ายเข้ามาสำรวจความเสียหายและดำเนินการตามกฎหมายไปก่อน เมื่อเสร็จสิ้นแล้ว ตนเองก็จะรื้อโครงสร้างเก่าที่ถูกไฟไหม้ออกให้หมด เพราะไม่สามารถปรับปรุงหรือซ่อมแซมได้แล้ว จากนั้นก็จะก่อสร้างใหม่ เพื่อดำเนินธุรกิจต่อไป โดยตนเองจะไม่ทิ้งลูกน้องที่ต่อสู้มาด้วยกันด้านนายอภิชาติ อินทรเกตุ อายุ 49 ปี คนงานที่ทำงานมานานถึง 6 ปี กล่าวว่า ในช่วงเกิดเหตุนั้นตนเองนอนอยู่ที่บ้าน ก็ไม่ไกลจากโรงงานมากนัก พอทราบเรื่องก็รีบวิ่งออกมาดูแล้วก็ไปตามนายจ้างให้มาที่โรงงานทันที ซึ่งตอนนั้นก็สกัดเพลิงไม่อยู่แล้ว จึงได้รีบแจ้งขอกำลังรถน้ำดับเพลิงเข้าช่วย ซึ่งตนและคนงานทั้งหมดรวม 9 คนนั้น จะไม่ทิ้งนายจ้างอย่างแน่นอน จะสู้ไปด้วยกันจนกว่าโรงงานที่สร้างใหม่จะแล้วเสร็จ และกลับมาทำที่นอนส่งลูกค้าได้เหมือนเดิมทั้งนี้ทางเจ้าหน้าที่ตำรวจพิสูจน์หลักฐานนั้น ก็จะได้เข้าตรวจสอบหาสาเหตุของการเกิดเพลิงไหม้ที่ชัดเจนต่อไป โดยเบื้องต้นก็ได้มีการแจ้งให้เจ้าของโรงงานกันพื้นที่บริเวณดังกล่าวเป็นพื้นที่อันตรายห้ามเข้าไว้ก่อน.
เถ้าแก่โรงงานผลิตที่นอนย่านอ้อมน้อย ที่ถูกไฟไหม้วอดกว่า10 ล้าน ยันต้องฮึดสู้แม้เศรษฐกิจจะไม่ดี เสียดายและเสียใจแต่ต้องไปต่อ คงต้องสร้างโรงงานใหม่ ยืนยันไม่ทิ้งลูกน้อง 9 คนที่อยู่กันมาหลายปี
ไฟไหม้โรงงาน,โรงงานที่นอน,ต.อ้อมน้อย,สร้างโรงงานใหม่,ฮึดสู้,ทรงศักดิ์ ซื่อตรง,สมุทรสาคร,ข่าวทั่วไป